《送孟八浩然归襄阳二首（下篇一作王维诗）》
唐代·张子容

东越相逢地，西亭送别津。风潮看解缆，云海去愁人。

乡在桃林岸，山连枫树春。因怀故园意，归与孟家邻。

杜门不欲出，久与世情疏。以此为长策，劝君归旧庐。

醉歌田舍酒，笑读古人书。好是一生事，无劳献子虚。

作者简介：张子容，襄阳人（今属湖北），又名张五。生卒年均不详，约唐玄宗开元十六年前后在世。先天元年（712）举进士，仕为乐城令，开元中谪为东城尉。又曾官晋陵尉。初，与孟浩然同隐鹿门山，为死生交，诗篇唱答颇多。复值乱离，流寓江表。后竟弃官归旧业以终。子容为诗兴趣高远，为当时文士所称，有诗集传于世。